กฎกระทรวงกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษพ.ศ. ๒๕๔๗[๑] อาศัยอำนาจตามความในมาตรา ๔ มาตรา ๑๐(๑) และมาตรา ๒๑ วรรคหนึ่ง (๑) แห่งพระราชบัญญัติการสอบสวนคดีพิเศษ พ.ศ. ๒๕๔๗อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๔ มาตรา ๓๕ มาตรา ๓๖ มาตรา ๓๗ มาตรา ๔๘มาตรา ๕๘ มาตรา ๒๓๗ และมาตรา ๒๓๘ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงยุติธรรมโดยการเสนอแนะของคณะกรรมการคดีพิเศษออกกฎกระทรวงไว้ดังต่อไปนี้ให้คดีความผิดทางอาญาตามกฎหมายดังต่อไปนี้ซึ่งมีลักษณะอย่างหนึ่งอย่างใดตามที่บัญญัติไว้ในมาตรา ๒๑ วรรคหนึ่ง (๑)เป็นคดีพิเศษเพิ่มเติมจากบัญชีท้ายพระราชบัญญัติการสอบสวนคดีพิเศษ พ.ศ. ๒๕๔๗(๑) คดีความผิดตามประมวลรัษฎากร(๒)คดีความผิดตามกฎหมายว่าด้วยศุลกากร(๓)คดีความผิดตามกฎหมายว่าด้วยภาษีสรรพสามิต(๔) คดีความผิดตามกฎหมายว่าด้วยสุรา(๕) คดีความผิดตามกฎหมายว่าด้วยยาสูบ(๖)[๒]คดีความผิดตามกฎหมายว่าด้วยการกระทำความผิดเกี่ยวกับคอมพิวเตอร์(๗)[๓]คดีความผิดตามกฎหมายว่าด้วยการประกอบธุรกิจของคนต่างด้าว(๘)[๔]คดีความผิดตามกฎหมายว่าด้วยการป้องกันและปราบปรามการค้ามนุษย์(๙)[๕]คดีความผิดตามกฎหมายว่าด้วยแร่(๑๐)[๖]คดีความผิดตามกฎหมายว่าด้วยธุรกิจสถาบันการเงิน(๑๑)[๗]คดีความผิดตามกฎหมายว่าด้วยเครื่องสำอาง(๑๒)[๘]คดีความผิดตามกฎหมายว่าด้วยวัตถุอันตราย(๑๓)[๙]คดีความผิดตามกฎหมายว่าด้วยยา(๑๔)[๑๐]คดีความผิดตามกฎหมายว่าด้วยอาหารทั้งนี้เฉพาะคดีความผิดทางอาญาที่มีรายละเอียดของลักษณะของการกระทำความผิดตามที่ กคพ.กำหนดให้ไว้ณ วันที่ ๕ พฤศจิกายน พ.ศ. ๒๕๔๗พงศ์เทพ เทพกาญจนารัฐมนตรีว่าการกระทรวงยุติธรรมหมายเหตุ :-เหตุผลในการประกาศใช้กฎกระทรวงฉบับนี้ คือโดยที่คดีความผิดเกี่ยวกับภาษีอากรเฉพาะคดีที่มีความเสียหายเป็นจำนวนสูงมากหรือมีความซับซ้อน หรือมีลักษณะเป็นการกระทำความผิดข้ามชาติที่สำคัญหรือเป็นการกระทำขององค์กรอาชญากรรมหรือมีผู้ทรงอิทธิพลที่สำคัญเป็นตัวการ ผู้ใช้หรือผู้สนับสนุนที่มีหรืออาจมีผลกระทบอย่างรุนแรงต่อความสงบเรียบร้อยและศีลธรรมอันดีของประชาชนความมั่นคงของประเทศ หรือระบบเศรษฐกิจหรือการคลังของประเทศจำเป็นต้องใช้วิธีการสอบสวนและรวบรวมพยานหลักฐานเป็นพิเศษ ในการรวบรวมพยานหลักฐานทั้งหลายเพื่อที่จะนำตัวผู้กระทำผิดมาลงโทษตามกฎหมายสมควรกำหนดให้เป็นคดีพิเศษเพิ่มเติมจากที่กำหนดไว้ในบัญชีท้ายพระราชบัญญัติการสอบสวนคดีพิเศษพ.ศ. ๒๕๔๗จึงจำเป็นต้องออกกฎกระทรวงนี้กฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๑๑]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่คดีความผิดเกี่ยวกับคอมพิวเตอร์ การประกอบธุรกิจของคนต่างด้าวการป้องกันและปราบปรามการค้ามนุษย์ แร่ ธุรกิจสถาบันการเงิน เครื่องสำอางวัตถุอันตราย ยา และอาหาร เฉพาะคดีที่มีความซับซ้อนจำเป็นต้องใช้วิธีการสืบสวนสอบสวนและรวบรวมพยานหลักฐานเป็นพิเศษหรือคดีที่มีหรืออาจมีผลกระทบอย่างรุนแรงต่อความสงบเรียบร้อยและศีลธรรมอันดีของประชาชน ความมั่นคงของประเทศ ความสัมพันธ์ระหว่างประเทศหรือระบบเศรษฐกิจหรือการคลังของประเทศ หรือคดีที่มีลักษณะเป็นการกระทำความผิดข้ามชาติที่สำคัญหรือเป็นการกระทำขององค์กรอาชญากรรมหรือคดีที่มีผู้ทรงอิทธิพลที่สำคัญเป็นตัวการผู้ใช้ หรือผู้สนับสนุน หรือคดีที่มีพนักงานฝ่ายปกครองหรือตำรวจชั้นผู้ใหญ่ซึ่งมิใช่พนักงานสอบสวนคดีพิเศษหรือเจ้าหน้าที่คดีพิเศษเป็นผู้ต้องสงสัยเมื่อมีหลักฐานตามสมควรว่าน่าจะได้กระทำความผิดอาญาหรือเป็นผู้ถูกกล่าวหาหรือผู้ต้องหาจำเป็นต้องดำเนินการสืบสวนสอบสวนและรวบรวมพยานหลักฐานเป็นพิเศษเพื่อที่จะนำตัวผู้กระทำความผิดมาลงโทษตามกฎหมายสมควรกำหนดให้เป็นคดีพิเศษ จึงจำเป็นต้องออกกฎกระทรวงนี้พรรณิศา/ผู้จัดทำ๒๑ ตุลาคม ๒๕๕๓[๑] ราชกิจจานุเบกษาเล่ม ๑๒๑/ตอนพิเศษ ๗๑ ก/หน้า ๒/๒๒ พฤศจิกายน ๒๕๔๗[๒] (๖)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๓] (๗)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๔] (๘)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๕] (๙)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๖] (๑๐)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๗] (๑๑)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๘] (๑๒)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๙] (๑๓)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๑๐] (๑๔)เพิ่มโดยกฎกระทรวงว่าด้วยการกำหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ(ฉบับที่ ๒) พ.ศ. ๒๕๕๕[๑๑] ราชกิจจานุเบกษาเล่ม ๑๒๙/ตอนที่ ๓๕ ก/หน้า ๓๗/๒๐ เมษายน ๒๕๕๕